**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/126-8/2021.

**73/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**Tájékoztató a 2021. évi közfoglalkoztatási programokról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

Elfogadom **az alábbi 2021. évi közfoglalkoztatási programokat:**

1. Szociális programelem:

Program időtartama: 2021.03.01.-2022.02.28.

Összes támogatás: 188.739.249 Ft

Beruházási és dologi támogatás: 44.354.913 Ft

A foglalkoztatotti létszám 127 fő.

1. Helyi sajátosságokra épülő programelem:

Program időtartama: 2021.03.01.-2022.02.28.

Összes támogatás: 46.499.309 Ft

Beruházási és dologi támogatás: 14.072.465 Ft

A foglalkoztatotti létszám 29 fő.

1. Mezőgazdasági programelem:

Program időtartama: 2021.03.01.-2022.02.28.

Összes támogatás: 63.443.462 Ft

Beruházási és dologi támogatás: 19.679.774 Ft

A foglalkoztatotti létszám 38 fő.

1. Hosszabb időtartamú közfoglalkoztatás:

A Tiszavasvári Városi Önkormányzatnál és a hozzá tartozó intézményekben kisegítő feladatok ellátása.

Az intézmények feladatellátásának segítése, hatékonyabb, gazdaságosabb feladatellátása.

Tiszta és rendezett környezet kialakítása, fenntartása a város területén.

A foglalkoztatotti létszám: 185 fő.”

A határozatot haladéktalanul továbbítom a Tiva-Szolg Kft. ügyvezetője részére.

**INDOKOLÁS**

Tiszavasvári Város Önkormányzata Képviselő-testülete **„A közfoglalkoztatási feladatok jövőbeni ellátásáról” szóló 70/2017. (III.30) Kt. számú határozatával döntött arról, hogy a közfoglalkoztatással összefüggő valamennyi feladat ellátásával** - közfeladat-ellátási és a közfoglalkoztatással összefüggő feladatellátást biztosító közalkalmazottak tekintetében továbbfoglalkoztatási kötelezettséggel **- 2017. május 1-től** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** **bízza meg, egyidejűleg elfogadta az erre vonatkozó feladat-ellátási szerződést.**

**A Tiva-Szolg Nonprofit Kft. és Tiszavasvári Város Önkormányzata között létrejött közszolgáltatási szerződés IV.1. pontja értelmében a Kft. évente javaslatot kér az önkormányzattól, önkormányzati intézményektől a következő évi közfoglalkoztatási programok tervezéséhez.**

A 2021. évi közmunka programok tervezéséhez az önkormányzat javaslata a 138/2021. (XI. 26.) PM határozatával elfogadásra került.

A fent hivatkozott közszolgáltatási szerződés **IV.1.4. pontja az alábbiakat tartalmazza a TIVA-Szolg Nonprofit Kft. feladat-ellátási kötelezettsége körében:**

„A Szabolcs-Szatmár-Bereg Megyei Kormányhivatal Tiszavasvári Járási Hivatal Foglalkoztatási Osztálya által megjelölt időpontig **elkészíti a tárgyévi közfoglalkoztatási programok tervezetét, melynek tartalmáról haladéktalanul tájékoztatja az önkormányzatot.** Gondoskodik a közfoglalkoztatási programok határidőben történő benyújtásáról.

Az év közben jelentkező közmunkaerő igény benyújtása esetén az önkormányzatot haladéktalanul tájékoztatja. A közfoglalkoztatásra épülő mintaprogramok keretében az éves közmunkaprogram hosszabbításának lehetősége esetén a szükséges intézkedéseket, jognyilatkozatokat megteszi, **önkormányzatot haladéktalanul tájékoztatja. A tájékoztatás kiterjed a programok bemutatására, a programokon belül megvalósítani kívánt feladatok egyes tevékenységek paramétereinek konkretizálására, részletes kifejtésére, a foglalkoztatottak létszámára, dologi igényre, igényelt támogatás mértékére.”**

Fentiek értelmében a Tiva-Szolg Kft. ügyvezetője megküldte részemre a 2021. évre elfogadott közmunka programok hatósági szerződéseit valamint a programok összefoglaló leírását, melyek alapján a következő közmunka programok lettek tervezve az évre:

2021. évben is az előző évekhez hasonlóan a Tiszavasvári Járási Hivatal Foglalkoztatási Osztályára Járási Start mintaprogram keretében szociális-, helyi-, mezőgazdasági programelemekre, valamint Hosszabb időtartamú közfoglalkoztatásra került kérelem benyújtásra.

1. Szociális programelem:

Program időtartama: 2021.03.01.-2022.02.28.

Összes támogatás: 188.739.249 Ft

Beruházási és dologi támogatás: 44.354.913 Ft

A foglalkoztatotti létszám 127 fő.

1. Helyi sajátosságokra épülő programelem:

Program időtartama: 2021.03.01.-2022.02.28.

Összes támogatás: 46.499.309 Ft

Beruházási és dologi támogatás: 14.072.465 Ft

A foglalkoztatotti létszám 29 fő.

1. Mezőgazdasági programelem:

Program időtartama: 2021.03.01.-2022.02.28.

Összes támogatás: 63.443.462 Ft

Beruházási és dologi támogatás: 19.679.774 Ft

A foglalkoztatotti létszám 38 fő.

1. Hosszabb időtartamú közfoglalkoztatás:

A Tiszavasvári Városi Önkormányzatnál és a hozzá tartozó intézményekben kisegítő feladatok ellátása.

Az intézmények feladatellátásának segítése, hatékonyabb, gazdaságosabb feladatellátása.

Tiszta és rendezett környezet kialakítása, fenntartása a város területén.

A foglalkoztatotti létszám: 185 fő.

Összefoglaló leírás a 2021. évi közmunka programokról:

*„A programban az Önkormányzat által a korábbi évben működtetett start mintaprogramok ráépülő programként folytatódnak (illegális, közút, belvíz, mg-i földút, bio). Az illegális hulladéklerakók folyamatosan problémát jelentenek Tiszavasvári város számára, melyek felszámolásában a kapott támogatások nagyon sokat segítenek. Továbbra is sok a szemét az üdülőövezetben, a Széles és Keskeny utakon ennek tisztítása most is kiemelt fontosságú feladat. Tervezzük az egész város területén a szemétszedést és tisztítási feladatokat. A városközpont területén is megnövekedett a szemétmennyiség, a külterületeken pedig illegális szemétlerakó területek, helyek vannak. Mindezek miatt nagyobb mennyiségű konténerszállítást tervezünk ebben az évben is. Helyben kizárólag konténerszállítási feladatokat a CFE Systems Környezetgazdálkodási Kft. végez. A programban a közlekedési táblák takarítását is tervezzük.A települési közúthálózat rendbetételét, út javítást, kátyúzást (Szilágyi u. Dessewffy u., Fehértói u., Wesselényi u.), illetve út padkák javítását (Bocskai u., Kinizsi u., Egység u., Vasvári P. u.), zúzott kővel történő útjavítást (Salétromkert, Csontváry u., Mák u., Deák F. u.,Mester u.,Kőrösi Cs.S. u., Pillangó u., Tavasz u., Hajnal u. Haladás u., Szabolcska M. u.,) tervezzük. Az előző évekhez hasonlóan 65 km hosszan tervezzük a még javításra váró útszakaszokon ezen feladatok ellátását, melyet kiegészítünk az utak melletti területek takarításával, bozótvágással, kaszálással, útra hajló ágak lenyesésével. A programban tervezünk fűkasza, gallyazó láncfűrész beszerzést, figyelemmel arra, hogy egyszerre több helyszínen történik a munkavégzés, valamint a javítások, karbantartások miatt így jobban, hatékonyabban biztosítható a munkavégzés. A programban tervezünk még járdajavítást (Iskola u.) is a korábbi évekhez hasonlóan az önkormányzat közfoglalkoztatottjai által gyártott járdalapok lerakásával 6 km hosszúságban. Kerékpár út javítási, karbantartási feladatokat is elvégzünk. Vízelvezető árkok tisztítása (Kinizsi, Bocskai, Gombás A., Hősök, Bajcsy Zs., Árpád, Pethe F., József A. Dózsa Gy., Szilágyi u., Üdülőtelep, árkok mélyítése (Vasvári P.) A program célja a településhez tartozó mezőgazdasági földutak karbantartása (Sopron u.041,043, 046/1.hrsz.), rendbetétele körülbelül 15 ha területen. A kátyúzáshoz hidegaszfalt beszerzését tervezzük, melynek technológiáját ismerjük. A korábbi programban beszerzett gréderrel, és kézi erővel tervezzük a munka elvégzést. Tervezünk döngölő béka és vésőgép beszerzést, a feladatellátás biztosítására. A jelenleg rendelkezésre álló, saját forrásból vásárolt nem használható. A hulladékszállítás tartalmazza az ártalmatlanítás és szállítás költségét. Munkaruhát mindenki részére tudunk biztosítani, a raktárunkban van. Munkavégzés helye: az Önkormányzat két telephelyén Vágóhíd út, Soproni út. Az aszfaltozáshoz 2650 db/ 25kg-os mennyiségű hidegaszfalt beszerzését tervezzük.*

*A program során tervezzük 9450 db betonelem gyártását a korábbi évekhez hasonlóan szegélyköveket és járdalapot, betonoszlopot és 1.000 db fedlap, valamintˇfolyókaˇ beton vízelvezető, urnakeszonok gyártását. A Vágóhíd úti, Soproni Úti telephely karbantartását (közmunka végzés telephelyén folyamatos karbantartás, gépek szerszámok napi szintű karbantartása). Továbbá tervezzük a Vágóhíd úti telephelyünkön is a munkagépek és szerszámok folyamatos karbantartását. Tervezünk a program keretében közterületi kukák, padok gyártását, virágládák készítését, valamint ezek kihelyezését a közterületekre. Ezen feladatokat a két munkaterületen (Vágóhíd u. Sopron u.) 3 fő közfoglalkoztatott bevonásával szándékozunk megoldani. A közterületen lévő kukák, padok felújítását, mozgássérült parkolók fekvőrendőrök jelzésének festését is tervezzük a munkatervben részletezettek szerint. Tervezzük a játszóterek karbantartását, festését. A Sopron úti telephelyen lévő épület vakolását, festését, kerítés építését, tyúkólak kialakítását. A program során tervezzük az átköltözést az állatállománnyal, illetve a Vágóhíd úti telephellyel. A költözés indoka, hogy a Vágóhíd úti telephely megszüntetésre kerül, Zöld város projekt keretében funkcióváltozás történik. Az állatállomány átköltöztetése munkaszervezési szempontok miatt is indokolt, illetve a kialakítása már évek óta tervezett, a jelenlegi helyen szükség megoldás miatt került elhelyezésre. Az átköltözés miatti munkálatokhoz szükséges egy új betonkeverő beszerzése, valamint a raktárépület kialakításához, mivel a Vágóhíd úti raktárhelyiségek megszűnnek. A meglévő épület és az építendő épület vakolását tervezzük. Az állatmenhely kialakítása önkormányzati forrásból valósul meg, a kerítés elkészítése közfoglalkoztatás keretében történne. A kerítés festése az Ifjúsági táborban és a Városi piacon történik. Jelenleg a Vágóhíd úti telephelyen és a Soproni úton lévő gépek karbantartása történik, zsírzás, olajozás, élezés, javítás, hegesztés stb. Itt végzik a kukák gyártását, hegesztést, festést.*

*Az előállított terméket a szociális programban kívánjuk felhasználni.*

*A mezőgazdasági program több részből áll össze. A növénytermesztés a Soproni úti önkormányzati földterületeken történik. A szabad-területi zöldségtermesztést, elsősorban konyhakerti növények termesztését (paradicsom 0,5ha; paprika 0,9ha; káposzta 0,4ha; uborka 0,3ha; burgonya 2ha; vöröshagyma 0,5ha; energianyár 2,2ha) 6,8 ha területen folytatnánk. Márciusban magvetés paradicsom, paprika, jún. 10-én beszállításra kerül. Április közepén uborka magvetés, kordonba való kiültetés máj.15.; káposzta április 20. palántázása. Káposzta betakarítása aug. 15-től. Burgonya vetése március és a betakarítása aug. vége. Vöröshagyma vetése márc.; betakarítása júl.. Parkokba kiültetendő virágok nevelését, ültetését is ebben a programban szeretnénk megvalósítani. A meglévő 2 fóliasátorban kívánjuk a zöldségtermesztést folytatni. (Fóliába április végén paradicsom palánta kiültetése 1000m2, magvetés júl.15 paradicsom 500m2, uborka 500m2. Augusztus uborka kiültetése 500m2, paradicsom palánta 500m2 szept. 15. beszállításra kerül). Tervezünk tojótyúk megvásárlását, a Vasvári Pál úti telephelyen 550 db-ot, a Bábolna Tetra Kft.-től az ár a szállítási költséget is tartalmazza, ezért ez a legkedvezőbb árajánlat. Az előző évben tartott tyúkok értékesítésre kerülnek. Egyéb költségek között tervezünk állatorvosi díjat, vitamint és nyomelemeket. a tojótyúk különleges takarmányára való tekintettel kész tojótápot tervezünk. Mély-alom tartásban 1 tyúk 1 nap alatt 0,125kg tápot fogyaszt el így 550db 1év alatt 25093,75 kg tápot fogyaszt el, ezért 25000 kg táp vásárlását tervezzük. A megtermelt termények a közétkeztetésben kerülnek elsődlegesen felhasználásra, a többi terméket pedig értékesítjük. A foton traktor javítását tervezzük ezért került gép és eszközjavítás is betervezésre. Vetőburgonya a terület nagyságnak megfelelően került rendelésre, tavaly volt megmaradt vetőburgonyánk. Ez indokolja, hogy ez évben nagyobb mennyiséget rendelünk.*

*Köztisztasági feladatok ellátása, zöldterület kezelés, zöldhulladék elszállítása, településrendezés.*

*Téli időszakban hó eltakarítás, cserjézés, nádirtás, jó idő estén ároktakarítás, kátyúzás, közlekedési táblák tisztítása, játszóterek karbantartása. Településüzemeltetés. Az ellenőrzési, koordinálási és szállítási feladatok ellátására üzemanyagot is tervezünk. A Tiszavasvári Városi Önkormányzatához tartozó ingatlanok és területek széleskörű karbantartási, javítási, fejlesztési feladataiban való közreműködés. Önkormányzati tulajdonú, vagy kezelésében területein közhasználatú tárgyak, közművek (pl: padok, szemeteskuka, csatornafedelek javítása, kültéri emlékművek tisztítása, szökőkút karbantartása) kezelése, takarítása, karbantartása.*

*A Tiszavasvári Városi Önkormányzatnál és a hozzá tartozó intézményekben kisegítő feladatok ellátása.”*

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. március 25

**Szőke Zoltán**

**polgármester**